Nafarroako Parlamentuko Mahaiak, 2020ko urtarrilaren 7an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ainhoa Aznárez Igarza andreak aurkeztutako galdera, Nafarroako Foru Komunitateko geltokietan tren-txartelak saltzeko leihatilak ixteari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko urtarrilaren 7an

Lehendakaria: Unai Hualde Iglesias

GALDERAREN TESTUA

Nafarroako Podemos-Ahal Dugu foru parlamentarien elkarteari atxikitako foru parlamentari Ainhoa Aznárez Igarza andreak, Legebiltzarreko Erregelamenduan xedatuaren babesean, honako galdera hau aurkezten du, Nafarroako Gobernuko Lurralde Kohesiorako kontseilariak Legebiltzarraren hurrengo Osoko Bilkuran ahoz erantzun dezan.

Renfe eta Adif-ek Espainiako ehun bat geltokitan txartel-salmentarako leihatilak ixtea erabaki ondoren, eta hedabideei esker Tafallakoaren itxieraren berri izanda, Podemos Ahal Dugu-tik honakoa jakin nahi dugu:

– Itxiera horiek Foru Komunitateko tren-geltoki gehiagotan ere izanen al dira?

Iruñean, 2020ko urtarrilaren 2an

Foru parlamentaria: Ainhoa Aznárez Igarza